Til tross for at demokratene holdt en knapp majoritet i begge kamrene i en periode preget av polariserende politikk blir den 117. kongressen av statsvitere sett på som en av de mest produktive kongressene i landets historie. Noen statsvitere har beskrevet den lovgivende grenens handlinger som en av de største siden den 89. amerikanske kongress da president Lyndon B. Johnson fikk gjennom mange av hans Great Society-reformer. Noen av de store forslagene som ble vedtatt under den 117. kongressen inkluderer Inflation Reduction Act, American Rescue Plan, Infrastructure Investment and Jobs Act, Postal Service Reform Act, Bipartisan Safer Communities Act, CHIPS and Science Act, Honoring Our PACT Act og Respect for Marriage Act.